钦定古今图书集成/理学汇编/文学典/第156卷 > 《徐师曾文体明辩》 > 《跋张敬夫为石子重作传心阁铭》前人
## 钦定古今图书集成/理学汇编/文学典/第156卷 > 《徐师曾文体明辩》 > 《跋张敬夫为石子重作传心阁铭》前人

熹既为尤溪大夫石子重记其修学之事，又为作此
五铭焉。时子重方为藏书之阁于讲堂之东，中寘周、
程三君子像，旁列书史之柜，而使问名于熹，请以“传
心”榜之，而子重遂并以其铭见属。熹愚不敏，不敢专
也。且惟子重之为是阁，盖非学校经常之则，非得知
道而健于文者，不能有所发明也。则转以属诸广汉
张君敬夫。而私记其说如此云。